Public procurement notice: Contract Notice
Published: 2021-09-24
Buyer: Pannon Egyetem
Country: HU
Contract type: Services
Procedure: Open procedure
CPV classification: 71318000: Lighting engineering services | 71631000
Submission deadline: 2021-10-21
Award criteria: The most economic tender

Technical requirements: 1. számú rész: a Veszprém-Kulturális Negyede II. ütem VPE Campus Fejlesztése, a „Veszprém, Egyetem utca 10. szám alatti, 5044. helyrajzi számú ingatlanon mélygarázs, fedett-nyitott közösségi tér funkciójú épület építési és személyfelvonó létesítése, valamint a kapcsolódó belső utak, közlekedő- és zöld felületek kialakítása és felújítása tárgyú, Design & Build konstrukcióban megvalósuló építési beruházás műszaki ellenőrzési feladatainak ellátása.
2. számú rész: a Pannon Egyetem ingatlanainak épületenergetikai felújítási munkáinak kivitelezése, valamint a kiviteli tervdokumentáció elkészítése tárgyú építési beruházás műszaki ellenőrzési feladatainak ellátása.
A Veszprém-Kulturális Negyede II. ütem VPE Campus Fejlesztése, a „Veszprém, Egyetem utca 10. szám alatti, 5044. helyrajzi számú ingatlanon mélygarázs, fedett-nyitott közösségi tér funkciójú épület építési és személyfelvonó létesítése, valamint a kapcsolódó belső utak, közlekedő- és zöld felületek kialakítása és felújítása tárgyú, Design & Build konstrukcióban megvalósuló építési beruházás műszaki ellenőrzési feladatainak ellátása.
A tárgyi beruházás az Európa Kulturális Főváros 2023 programsorozat kiemelt helyszínének a „Kulturális Negyed” munkacímmel jellemzett fejlesztéssorozatnak a szerves része.
A megvalósítandó létesítmény funkciója, hogy hosszú távú végleges megoldást biztosítson a területen nagy számban jelen levő kulturális létesítmények biztonságos megközelítése és infrastrukturális kiszolgálása érdekében.
A projekt keretén belül kiemelten az alábbi projektelemek engedélyezési szintű tervezése történt meg:
- a mélygarázs födémén közösségi tér, a következő telepítendő elemekkel: szabadtéri lelátó, pihenő, kültéri fitnesz, sport park, gördeszkapálya tervezése. A mélygarázs kijáratai körül, a térhez illeszkedően egy fedett, időszakosan használható közösségi épület tervezése.
- a teljes terület közlekedési rendszerének átalakítása, a gyalogos, kerékpáros, és gépjármű forgalom átalakításának tervezése,
Design & Build konstrukcióban megvalósuló építési beruházás kivitelező fővállalkozójának kiválasztására irányuló közbeszerzési eljárás folyamatban van.
A mélygarázs a Veszprém, Egyetem utca 10. szám alatti terület északkeleti csücskében, a jelenlegi teniszpályák helyén készül, alapterülete a lehajtó rámpával és kapcsolódó épületeivel együtt mintegy 5560 m2. A garázshoz délen egy közösségi teret tartalmazó, időszakos használatú pavilonépület kapcsolódik, lifttel és lépcsőházzal. A biztonságos menekülés érdekében a garázs központi részén egy második menekülőlépcső is létesül. Mindkét lépcsőház közvetlenül a szabadba vezet. A vagyonvédelmet kívülről parkolójeggyel nyitható ajtó, és kamerarendszer biztosítja. A garázsfödémen sportpályák és egyéb rekreációs felületek kerülnek kialakítására.
A területen összesen 355 db parkolóhely létesül. Ebből 200 db térszín alatt, a mélygarázsban kap helyet, 155 db pedig a felszínen. A felszíni akadálymentes parkolóhelyeken (tájépítészeti tervek szerint) felül a mélygarázsban az OTÉK parkolásra vonatkozó rendelkezése szerint 4 db akadálymentes parkolóhely létesül (2-2 db félszintenként). Mind a mélygarázsban 2-2 db félszintenként), mind a felszínen 4 db elektromos autó parkoló és 2 db elektromos autó töltőállomás létesül.
A kerékpár tárolási igények kielégítésére 50-60 férőhelyes kerékpártároló létesül. Ezek elhelyezése tájépítészeti tervek szerint történik.
A tervezett mélygarázs helyén húzódó 11 kV-os földkábel kiváltása is készül a projekt keretében, az E.ON engedélyezési tervdokumentáció, a vezetékjogi engedélyezési tervdokumentáció és a Fejér Megyei Kormányhivatal mérésügyi és műszaki biztonsági hatósága által kiadott engedély alapján.
A területen a tájépítész tervekben foglaltak szerint a gépjármű- és gyalogos közlekedési utak, a térburkolatok kialakítása és felújítása, valamint a zöldfelületek kertészeti megújítási munkái készülnek.
- Az építési engedélyezési tervek átvizsgálása, a beruházás megvalósításához szükséges hatósági és egyéb engedélyek meglétének és érvényességének ellenőrzése.

Eligibility requirements: Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1)-(2) bekezdéseiben foglalt kizáró okok bármelyike fennáll. A 321/2015. (X. 30.) Korm. rendelet (továbbiakban: Kr.) II. Fejezetének megfelelően, az egységes európai közbeszerzési dokumentum benyújtásával kell előzetesen igazolnia, hogy nem tartozik a Kbt. 62. § (1) és (2) bekezdésének hatálya alá. Az ajánlatkérő által a Kbt. 69. § (4)-(6) bekezdése alapján a kizáró okokra vonatkozó igazolások benyújtására felhívott gazdasági szereplőnek a Kr. 8. §, 10. §, 12. §, 13. §, 14. §, 15. § és 16. § szakasza szerint kell igazolnia, hogy nem tartozik az eljárásban előírt kizáró okok hatálya alá. A Kbt. 62 § (1) bekezdés k) pont kb) alpontja tekintetében az ajánlattevőnek nyilatkozatot kell benyújtania, ami tartalmazza a 2017. évi LIII. törvény 3. § 38. pont a)-b) vagy d) alpontja szerint definiált valamennyi tényleges tulajdonosa nevének és lakóhelyének bemutatását; ha a gazdasági szereplőnek nincs a pénzmosásról szóló törvény 3. § 38. pont a)-b) vagy d) alpontja szerinti tényleges tulajdonosa, úgy erre vonatkozó nyilatkozatot szükséges csatolni. Az ajánlattevő ajánlatában nyilatkozni köteles arról, hogy a szerződés teljesítéséhez nem vesz igénybe a Kbt. 62.§ (1)-(2) bekezdés szerinti kizáró okok hatálya alá eső alvállalkozót. A Kr. 15. § (1) bekezdése alapján az ajánlattevő az alkalmasság igazolásában részt vevő alvállalkozó vagy más szervezet vonatkozásában csak az egységes európai közbeszerzési dokumentumot köteles benyújtani a Kbt. 62. §-ában foglalt kizáró okok hiányának igazolása érdekében. Azon alvállalkozók tekintetében, amelyek nem vesznek részt alkalmasság igazolásában az ajánlattevő a Kbt. 67. § (4) bekezdése szerinti nyilatkozatot nyújt be. Megfelelően irányadó a Kbt. 69. § (11a) bekezdése. A Kr. 1. § (7) bekezdése alapján a kizáró okokra vonatkozóan a közbeszerzés megkezdését megelőzően kiállított igazolások is benyújthatók (felhasználhatók) mindaddig, ameddig az igazolásokban foglalt tény, illetve adat tartalma valós. Az ajánlatkérő - ellenkező bizonyításig - az adat valóságtartalmát az ajánlattevő erre vonatkozó külön nyilatkozata nélkül vélelmezi. Az ajánlatkérő a Kbt. 74. § (1) bekezdése alapján kizárja az eljárásból azt az ajánlattevőt, alvállalkozót vagy az alkalmasság igazolásában részt vevő szervezetet, aki az előírt kizáró okok hatálya alá tartozik, vagy aki részéről az előírt kizáró ok az eljárás során következett. A Kbt. 64. § (1) bekezdése is megfelelően irányadó. Szakmai tevékenység végzésére vonatkozó alkalmasság előírása [Kbt. 65. § (1) bekezdés c) pont]: A Kbt. 65. § (1) bek. c) pontja alapján ajánlattevő a szerződés teljesítésére alkalmatlan, ha: nem szerepel 322/2015. (X. 30.) Korm. rendelet 8. § (1) bekezdése szerinti tervezői vagy mérnöki szolgáltatás tárgya szerint illetékes országos szakmai kamara névjegyzékében. Szakmai tevékenység végzésére vonatkozó alkalmasság igazolása: Magyarországon letelepedett gazdasági szereplő esetében a névjegyzékben szereplés tényét az ajánlatkérő ellenőrzi a Kbt. 69. § (11) bek. szerinti nyilvántartásból; amennyiben az elektronikus névjegyzékben az ajánlattevő nem szerepel, az Ajánlattevő részéről csatolandó a névjegyzékében történő szereplés tényét igazoló illetékes kamara által kiállított igazolás. Nem Magyarországon letelepedett gazdasági szereplők esetén a 2014/24/EU irányelv XI. mellékletében felsorolt hasonló nyilvántartás szerinti igazolást (kivonatot) vagy egyéb igazolást, vagy nyilatkozatot kell benyújtani. A Kr. 2. § (5) bekezdése alapján az alkalmassági követelmények előzetes igazolására elfogadja ajánlatkérő az érintett gazdasági szereplő egyszerű, a IV. rész alfa szakasz kitöltésével megtett nyilatkozatát.